மக்களின் மனம் மாற்றத்துக்குப் பிறகும் பணம் பெரிய சவாலாக இருந்தது. அரசு, தனிநபர் கழிவறைக்கு வழங்கும் பன்னிரண்டாயிரம் ரூபாய் மானியம் போதுமானதாக இல்லை. கனரா வங்கியில் பேசி கடன் வாங்கிக் கொடுத்தேன். எங்கள் பகுதியில் 120 குடும்பங்களுக்கு 1.2 லட்சம் கடன் வழங்கப்பட்டுள்ளது. வங்கிக் கடனை மக்கள் செலுத்தி வருகின்றனர். அரசின் மானியமும் குறித்த நேரத்தில் வந்துவிட்டதால் கடன் சுமையும் வெகுவாகக் குறைந்துவிட்டது. பெண்கள் சந்தோஷமாக இருக்கின்றனர்'’ என்றார் மகிழ்வுடன்.